cyanic-selkie/wikianc huggingface dataset:
Jaclyn Smith
Smith syntyi Houstonissa, Texasissa, ja oli ehdolla Golden Globe -palkinnon saajaksi vuonna 1982. Hänelle on myönnetty tähti Hollywood Walk of Famella. Hän on tehnyt vuodesta 1985 työtä Kmart-vaatekaupoille. Jaclyn Smith collection for Kmart on Yhdysvaltain kolmanneksi myydyin naisten vaatemerkki ja sitä pidetään menestyneimpänä julkisuuden henkilön lanseeraamana vaatemallistona kautta aikojen. Vuonna 2002 Smith lanseerasi huonekalu- ja kodinsisustusmalliston.
Smith sairastui rintasyöpään, joka todettiin vuonna 2002 ja johon hän sai onnistuneesti hoitoa. Hän on ollut neljästi naimisissa, ja hänellä on kaksi lasta. Hän avioitui vuonna 1997 chicagolaisen lääkärin Brad Allenin kanssa. Jaclyn Smith toimii aktiivisesti hyväntekeväisyystyössä muun muassa rintasyövän ehkäisyssä.
The Moon Is Rising
The Moon Is Rising on latvialaisen laulajan Samanta Tīnan esittämä kappale, jolla hän edusti Latviaa vuoden 2021 Eurovision laulukilpailussa, Rotterdamissa.
Kappale kilpaili toisessa semifinaalissa, jossa se sijoittui viimeiseksi.
Kari Tikka
thumb|right|Kari Tikka. Kari Juhani Tikka (13. huhtikuuta 1946 Siilinjärvi – 17. lokakuuta 2022 Helsinki ) oli suomalainen säveltäjä, kapellimestari ja oboisti.
Tikka opiskeli Sibelius-Akatemiassa orkesterinjohtoa Jorma Panulan kapellimestariluokalla ja sävellystä Joonas Kokkosen ja Einojuhani Rautavaaran johdolla. Tikan sävellystuotantoon kuuluu kirkkomusiikkia, oopperoita, kuoro- ja yksinlauluja sekä orkesteri- ja kamarimusiikkia.
Tikan teokset perustuvat usein hengellisiin teksteihin. Hänen tunnetuin teoksensa on Armolaulu. Martti Lutherin elämästä kertovaa Luther-oopperaa on esitetty eri puolilla Suomea sekä Yhdysvalloissa ja Saksassa, muun muassa Lutherin omassa kirkossa Wittenbergissä. Teoksesta tehtiin myös ensimmäinen suomalainen ooppera-dvd vuonna 2004.
Tikka toimi oboistina Helsingin kaupunginorkesterissa (1965–1969), Radion sinfoniaorkesterissa ja Suomen Kansallisoopperassa (1968–1969). Kapellimestarina hän oli muun muassa Tampereen Teatterissa, Suomen Kansallisoopperassa (1970–72 ja 1979-2011), Radion sinfoniaorkesterissa (1972–76) ja Tukholman kuninkaallisessa oopperassa (1974–77).
Tikka oli perustamassa Sinfoniaorkesteri Vivoa vuonna 1986 ja toimi sen kapellimestarina vuoteen 1996. Urkuyö ja aaria -festivaalin taiteellisena johtajana hän toimi vuosina 2006–2011. Tikka sai vuonna 2000 kirkon kulttuuripalkinnon ja vuonna 2013 Luterilaisen Kulttuurin Säätiön tunnustuspalkinnon.
Andrzej Gołota
Andrzej Jan Gołota (tunnetaan kansainvälisesti nimellä Andrew Golota, s. 5. tammikuuta 1968 Varsova, Puola) on puolalainen ammattinyrkkeilijä, jolla on ollut monia rajuja yhteenottoja aikansa hallitsevien mestareiden kanssa.
Amatööriura
Gołota voitti amatööriurallaan 111 ottelua. Amatööriura huipentui vuonna 1988 Soulin olympialaisiin, joissa hän voitti pronssia raskaassa sarjassa (91 kilogrammaa). Vuoden 1989 Euroopan-mestaruuskilpailuissa hän voitti niin ikään pronssia. Gołota voitti muitakin amatööriturnauksia, mutta vuonna 1991 hän muutti Yhdysvaltain Chicagoon. Hänen vaimonsa on asunut Yhdysvalloissa 9-vuotiaasta saakka.
Gołotan ottelutulokset vuoden 1988 olympialaisissa olivat seuraavat:
Ammattilaisura
Vuonna 1992 Gołota siirtyi ammattilaiseksi ja voitti kolmieräisessä ensiottelussaan Roosevelt Shulerin.
Myöhemmin urallaan Gołota otteli klassikoksi muodostuneita otteluita muun muassa Mike Tysonin, Lennox Lewisin, Lamon Brewsterin ja Michael Grantin kanssa. Gołota on päässyt urallaan useasti titteliotteluun, mutta niissä hän on hävinnyt. Golota on otellut myös Chris Byrdin kanssa tasaisen ottelun tämän ollessa IBF liiton mestari. Golota otteli pian Byrd matsin jälkeen John Ruizin kanssa, mutta hävisi tuomariäänin.
Uransa ensimmäiseen valtaliittojen mestaruusotteluun Golota pääsi vuonna 1996. Vastakkaisessa kulmauksessa oli hallitseva raskaansarjan maailmanmestari Riddick Bowe. Bowe ei ottanut Golotaa vakavasti ja tuli miesten väliseen ensimmäiseen otteluun painavampana kuin koskaan aiemmin urallaan. Golota ei ollut koskaan aiemmin uralaan kohdannut hallitsevaa - tai entistä maailmanmestaria. Golota tunnettiin likaisista otteistaan kehässä. Aiemmin urallaan Golota oli puskenut erästä vastustajaansa päähän ja toista vastustajaansa Golota oli purrut. Kehätuomarina toiminut Wayne Kelly varoitti Golotaa rikkeistä, johon Golota vastasi: "teen mitä minun on tehtävä voittaakseni". Itse ottelussa Golota löi Bowea vyön alle neljännessä erässä, kuudennessa erässä ja kahdesti seitsemännessä erässä jonka jälkeen Kelly diskasi Golotan. Tämän jälkeen kehässä puhkesi väkivaltainen mellakka valkoisten, pääosin puolalaistaustaisten Golotan kannattajien ja pääosin mustien Bowen kannattajien välillä. Mellakan jonka seurauksena Golotan kulmamiehenä toiminut Lou Duva jouduttiin viemään sairaalaan.
Miesten välisessä uusintaottelussa kehätuomarina toimi Eddie Cotton. Kamppailun toisessa erässä Golota sai lyötyä Bowen kanveesiin. Golota myös puski Bowea päähän toisessa erässä ja Golota menetti tämän vuoksi pisteen. Ottelun neljännessä erässä Bowe onnistui kaatamaan Golotan kanveesiin kovalla oikean käden iskulla. Neljännen erän viimeisellä minuutilla Golota sai varoituksen vyön alle suuntautuneesta iskusta. Golota sai tämän jälkeen ottelun miltei täydellisesti hallintaansa kunnes löi yhdeksännessä erässä kaksi lyöntiä Bowen vyön alle ja tuli diskatuksi ajassa 2.58 yhdeksättä erää.
Otellessaan Tysonia vastaan Golota lopetti tuntemattomasta syystä nyrkkeilyn toisen erän jälkeen, ja luovutti. Myöhemmin tuomio muutettiin no contest - ei tulosta, sillä Tyson kärähti Marihuanasta huumetesteissä ottelun jälkeen.
Kamppailu Ruizin kanssa
13.11.2004 Golota kohtasi John Ruizin. Kamppailussa oli panoksena WBA liiton vyö. Kamppailussa Ruiz hyökkäsi nopeasti ottelun alkuhetkillä hermoilevan Golotan kimppuun. Ensimmäinen erä jatkui hidasvauhtisena loppuun asti Golotan hakiessa ottelurytmiään. Miesten lyödessä toisiaan pari kertaa kongin kumahtamisen jälkeen Ruizin valmentaja uhkaili Golotan kulmamiehiä. Toisessa erässä Ruiz jatkoi räväkkää hyökkäämistään epäonnisesti: Golotan oikea täräytti mestarin kanveesiin 25 sekunnin ottelemisen jälkeen. Ruiz ei ehtinyt olla pystyssä pitkään ennen kuin kaatui uudelleen sekavassa tilanteessa: Ruiz otti Golotaa vyötäisiltä kiinni työntäen tämän kehäköysiä vasten. Golota puolestaan painoi Ruizia niskasta saaden tämän vajoamaan polvilleen. Tilanteessa Golota myös löi oikeallaan muutaman koukun. Tuomari Randy Neuman tulkitsi tilanteen lattiaanlyönniksi. Tilanteen jälkeen Golotan kädet alkoivat käydä paremmin: Väkivahva Puolalainen pysäytti mestarin hyökkäykset näyttävillä iskuilla ja löi jatkuvasti toistuvissa sidontatilanteissa tätä kylkiin. Ruiz puolestaan onnistui osumaan muutamalla kovalla iskulla saaden puolalaisjätin horjahtelemaan. Lattiaanlyöntien vuoksi erä tuomittiin Golotalle. Kolmas erä oli tasapaksua sidontaa iskujenvaihdon ollessa tasaista. Neljännessä erässä tuomari otti Ruizilta pisteen pois tämän jäätyä sidontatilanteesa Golotan selkäpuolelle ja lyötyä vastustajaansa takaraivoon. Erässä Ruiz ryntäili paljon ulottuvamman Golotan lähettyville estäen näin tätä hyödyntämästä ulottuvuuttaan. Erä meni Golotalle. Viidennessä erässä tuomari käskytti Ruizia lisäämään hansikkaaseensa teippiä antaen samalla aikalisän. Norman Stone ei pitänyt tästä vaan totesi tuomarille "you fucking asshole" Ruiz valitti ajoittain haastajan iskuista joita hän väitti tulevan Break - komennon jälkeen. Erätauolla Neuman uhkaisi Stonea katsomoon ajamisella jos tämä ei osaisi pitää tunteitaan kurissa. Kuudennessa erässä yleisö vihelsi jatkuvasti sitoville ottelijoille. Kehätuomari totesi Ruizille että tämä loukkaa vielä itsensä mikäli jatkaa samalla tavalla. Tuomarin kommentti tuli Ruizin syöksähdettyä Golotan vyötäisille ja jäätyä niskalukkoon. Erä tuomittiin sidontatilanteissa aktiivisemmin lyöneelle Golotalle.
Seitsemännessä erässä Golota ei saanut käsiään liikkeelle. Myös kahdeksannen erän Ruiz voitti Golotan passiivisuudesta johtuen. Erän aikana Neuman ajoi Ruizin avustajan katsomoon. Stone käyttäytyi erän aikana kulmauksessa lapsellisen huvittavasti.
Yhdeksännessä erässä katsomossa syntyi tappelu. Erässä Ruiz hyökkäsi rohkeasti. Erän lopussa Ruiz täräytti perille vasen - oikea kombinaation johon Golota vastasi kovalla vasemmalla joka osui mestarin leukaan.
Kymmenennessä erässä Golota vaikutti löytävän rytminsä ja pamautteli mestaria napakoilla koukuilla. Kongin soitua Golota murjaisi Ruizin kanveesiin. Tuomari ei laskenut lukua mutta jätti myös varoittamatta Golotaa. Yhdennessätoista ja kahdennessatoista erässä molemmat pyrkivät vakuuttamaan kovalla kehätyöskentelyllä olevansa parempi voittamaan ottelun. Ruiz voitti kamppailun tuomariäänin 114–111, 114–111 ja 113–112.
Golotan suurin ongelma on ollut henkinen puoli. Tästä kertoo mm. avauserän tappio yhdysvaltalaiselle Lamon Brewsterille, jota vastaan hän lähti vahvana ennakkosuosikkina. Brewster hyökkäsi kuitenkin tapojensa vastaisesti nopeasti Golodan kimppuun, ja iski puhtaalla koukulla tämän kanveesiin. Golota nousi helposti ylös, mutta joutui uudelleen ryöpytyksen kohteeksi, ja hurjan iskusarjan seurauksena hän lensi milti ulos kehästä. Golota nousi helposti jaloilleen, mutta hänen jalkansa jähmettyivät Brewsterin hyökätessä, ja hän kaatui kolmannen kerran. Ottelun jälkeen Golota vetäytyi pariksi vuodeksi nyrkkeilykehistä.
Paluu kehiin
Andrew Golota palasi kesäkuussa 2007 nyrkkeilykehään, ja voitti paluuottelussaan yhdysvaltalaisen Jeremy Batesin, joka toimii siviiliammatissaan pankkiirina. Myöhemmin samana vuonna hän kohtasi Mike Tysonin uran vuonna 2005 päättäneen Kevin McBriden. McBride pisti Golotan ahtaalle: Hän työntyi etummaisen suoransa turvin lähiotteluun, jossa iski Golotaa koukuilla päähän. Golota onnistui voittamaan ottelun 6.erässä McBriden silmäkulmavamman seurauksena.
Golota kohtasi viime ottelussaan yhdysvaltalaisen Ray Austinin luovuttaen ensimmäisen erän jälkeen vedoten kipeään käsivarteen.
24.10.2009 Golota kohtasi puolalaisen Tomasz Adamekin. Golota hävisi viisieräisen kamppailun jokaisen erän häviten teknisellä tyrmäyksellä viidennessä erässä.
Aasianmetsäkissat
Aasianmetsäkissat (Prionailurus) on kissaeläinten heimoon kuuluva nisäkässuku.
Lajit
Aasianmetsäkissojen sukuun kuuluu seuraavat viisi lajia:
Uffaffaa!
Uffaffaa! on vuonna 1986 Heikki Kinnusen ja Soitinmenot-ryhmän (Kinnunen itse, Eija Ahvo, Susanna Haavisto ja Erkki Saarela) julkaisema studioalbumi. Albumi sisältää televisiosarjassa Soitinmenot esitettyjä kappaleita. Albumin laulut sävelsi paria lukuun ottamatta Aarno Raninen salanimellä George Romain ja sanoitti Pertti Reponen salanimellä Alan Dorkin.
Albumi myi kultalevyyn oikeuttavan määrän vuonna 1987.
Mátra
Mátra on vuoristoalue Pohjois-Unkarissa Hevesin ja Nógrádin läänien alueella Gyöngyösin ja Egerin kaupunkien välissä. Maan korkeimmat huiput, Kékestető (1014 m) ja Galya-tető (965 m), kuuluvat vuoristoon.
Ulkopauha
Ulkopauha voi tarkoittaa seuraavia maantieteellisiä kohteita:
Näytön paikka
Näytön paikka voi tarkoittaa ainakin seuraavia:
Vegetius
Flavius Vegetius Renatus oli roomalainen sotilasteoreetikko, joka eli 300-luvulla. Hän kirjoitti 300-luvun lopulla sodankäyntiä käsittelevän kirjan Epitoma rei militaris (Sotalaitoksen lyhyt kuvaus, yleensä tunnettu nimellä De re militari).
Vegetiuksen elämästä ei tiedetä mitään. Hänen teoksensa on omistettu silloiselle keisarille jota on arveltu Teodosius Suureksi. Hänen kirjansa on sekava ja epätieteellinen, mutta antaa kuvan antiikin sodankäynnistä.
Kirjan ensimmäinen kappale on vetoomus rappeutuneen armeijan uudistamisen puolesta. Kirjan loppuosa sisältää luettelon sodankäynnin maksiimeista. Näitä ohjeita käytettiin yleisesti läpi koko keskiajan.
Sanonta si vis pacem, para bellum (jos haluat rauhaa, varaudu sotaan) on luultavasti peräisin Vegetiukselta.
Denise Perrier
alt=Mustavalkokuva ruusujen kanssa olevasta Denise Perrieristä|pienoiskuva|Denise Perrier vuonna 1953 Denise Perrier Lanfranchi (s. 1935) on ranskalainen entinen malli.
Perrier muistetaan parhaiten Miss Maailma -kauneuskilpailusta, jonka hän voitti 19. lokakuuta 1953. Hän toimi kyseisen kisan tuomarina vuonna 2005.
Perrier on myös näytellyt kolmessa elokuvassa pikkurooleissa. Tunnetuin suoritus oli lyhyt esiintyminen Sean Conneryn kanssa James Bond -elokuvassa Timantit ovat ikuisia.
Nykyisin Perrier on eläkkeellä.
Lobo (omena)
Lobo on tarhaomenapuun (Malus domestica) lajike, jonka omenat kypsyvät vasta talvella varastossa. Maku on mausteinen, malto mehukas ja pehmeä. Hedelmät ovat keskikokoisia tai suuria. Hedelmän kuoren pohjaväri on kellanvihreä, mutta punainen pintaväri peittää sen suurelta osin.
Voices (Tussen kappale)
”Voices” on kongolais-ruotsalaisen laulajan Tussen kappale, jolla hän voitti Melodifestivalenin 2021 ja edusti Ruotsia saman vuoden Eurovision laulukilpailussa Rotterdamissa.
Kappale kilpaili Euroviisujen finaalissa, jossa se sai 109 pistettä ja saavutti sijan 14.
Tunisian työväenpuolue
Tunisian vallankumouksen jälkeen 24. lokakuuta 2011 järjestetyissä vaaleissa uutta perustuslakia säätävän neuvoston valitsemiseksi puolue sai kolme paikkaa.
Stratego
Pelin kulku
Pelin tarkoitus on joko napata vihollisen lippu tai pakottaa tämä luovuttamaan.
Yleisesti toinen pelaaja käyttää sinisiä ja toinen punaisia nappuloita. Nappuloilla on yksikö sekä luokitus joka näkyy nappulan toisella puolella. Pelaajat liikuttavat nappuloita vuorotellen. Suurin osa nappuloista ei voi liikkua kuin ylös, alas oikealle tai vasemmalle. Jotkin eivät voi liikkua lainkaan (pommi tai lippu klassisessa versiossa), ja jotkut useamman (tiedustelija klassisessa versiossa). Eri pelien versioissa eri yksiköillä on erilaisia liikuntatapoja.
Kun pelaaja haluaa hyökätä, hän liikuttaa oman nappulansa ruutuun joka on vihollisen hallussa. Piilotettu puoli käännetään, ja luokitukseltaan heikompi poistetaan laudalta. (erikoistapaukset: katso kohta yksiköt) Jos luokitus on sama, kumpikin poistetaan. Yksikkö voi liikkua toisen omistamaan ruutuun vain hyökätessä.
Keskellä lautaa on kaksi 2x2 aluetta, joihin kumpikaan pelaaja ei voi liikkua. Ne esitetään yleensä järvinä ja ne toimivat puskureina estämään liian suoria hyökkäyksiä.
Myös tilanteessa jossa pelaajalla ei ole liikkumiskykyisiä nappuloita vastustaja voittaa.
Aleksei Žukov
Aleksei Žukov (, s. 11. tammikuuta 1965 Volgograd, Venäjän SFNT, Neuvostoliitto) on suomenvenäläinen jalkapallovalmentaja ja entinen jalkapalloilija, joka toimii Kakkosessa pelaavan Tornion Pallon päävalmentajana. Hänen pelipaikkansa oli keskikenttäpelaaja.
Žukovin kasvattajaseura on Rotor Volgograd. Hän pelasi useissa venäläisissä seuroissa ennen Suomeen saapumistaan vuonna 1992. Suomessa Žukov pelasi 1990-luvulla lähinnä Ykköstä ja Kakkosta Kemin Pallotovereissa. Veikkausliigassa hän on pelannut yhteensä 32 ottelua Rovaniemen Palloseuran riveissä vuosina 1996 ja 2000.
Vuonna 2001 Žukov siirtyi Viikinkeihin, jossa hän pelasi yhdessä mm. niin ikään Volgogradista kotoisin olevan Slava Malakejevin kanssa. Viikingit nousi seuraavaksi kaudeksi Ykköseen, ja Žukov pelasi joukkueessa vuoteen 2005 asti. Vuodet 2008–2011 hän vietti virolaisseurassa FC Lootus Kohtla-Järve, jossa hän siirtyi valmentajaksi vuonna 2009. Vuonna 2012 Žukov siirtyi apuvalmentajaksi FC Viikinkeihin, jossa hän otti vetovastuun seuran reservijoukkueesta sekä A-junioreista. Reservijoukkue nousi kauden 2013 päätteeksi miesten Kakkoseen, jossa se pelasi omana seuranaan nimellä FC Viikkarit. Žukov toimii kaudella 2014 FC Viikkarien päävalmentajana.
Leanaliisa
Leanaliisa (oik. Leena-Liisa Pirhonen-Kornhauser, s. 1962 Oulu) on suomalainen laulaja-pianisti, säveltäjä, sanoittaja ja stand up -koomikko. Taiteilijanimeä Leanaliisa hän on käyttänyt vuodesta 1997 lähtien, sitä ennen hän on esiintynyt nimellä Leena Pirhonen. Hän valmistui vuonna 2000 Oulun yliopistosta kasvatustieteen maisteriksi ja opettajaksi, erikoistumisaineinaan musiikki ja kasvatuspsykologia ja musiikkiterapia (Sibelius-Akatemia).
Uransa Leanaliisa aloitti 1980-luvulla, jolloin hän osallistui Rock Ralli TV2, Grand Prix Mtv3, sijoittuen kolmanneksi, Kevään Sävel Mtv3 -sävellyskilpailuun menestyen kohtalaisesti. Hän osallistui Euroviisujen Suomen karsintoihin vuonna 1990 laululla Sua haluan ja sijoittui kahdeksanneksi. Leanaliisa esiintyi laulaja-pianistinaYle TV2:n "raja-ilmiöitä" käsitelleessä suorassa yöllisessä keskusteluohjelmassa Täysi kuu, jossa hän joka ohjelmassa esitti viisi säveltämäänsä kappaletta.
1990-luvun puolivälissä Leanaliisa muutti Saksaan, mistä käsin hän esiintyy sekä sooloartistina että oman show'n kera. Vuonna 2004 Leanaliisa julkaisi omasta elämästään kertovan satiirisen kirjan Sateenkaarta ei kiinni saa (Pilot-kustannus 2004; omakustanne). Leanaliisa on julkaissut kahdeksan levyä joista viimeisin ”No Limits – I Wanna Live” (All Studio Finland) julkaistiin huhtikuussa 2007.
AMPA-reseptori
AMPA-reseptorit (AMPAR) ovat tetrameerisiä ionikanaviin kuuluvia eli ionotrooppisia glutamaattireseptoreita (iGluR), jotka läpäisevät yhdenarvoisia kationeja kuten K+ ja Na+, ja jotkin myös Ca2+-kationeja. AMPAR:ien luonnollinen aktivoiva eli agonistinen välittäjäaine on L-glutamaatti. iGluR-ryhmään kuuluvat NMDAR:ät, kainaattireseptorit, ja delta-reseptorit. pienoiskuva|Rotan homotetrameerinen GluA2-AMPAR ([[Protein Data Bank|PDBID: 3KG2), todellinen rakenne.]] Ampakiinit ovat AMPAR:ien toimintaa tehostavia positiivisia allosteerisia säätelijöitä. pienoiskuva|AMPA. 1970-luvun lopulla löydettyjä AMPAR:iä kutsuttiin aluksi kviskualaattireseptoreiksi, sillä ne havaittiin omaksi iGluR-ryhmäkseen kviskuaalihapon (eng. quisqualic acid) avulla. Happo on valikoiva AMPAR-agonisti, ja sen hermostovaikutukset havaittiin ensi kerran 1974. 1980-luvulla reseptorit nimettiin jälleen happoakin valikoivamman AMPA:n mukaan, jonka aktiivinen enantiomeeri on (S)-AMPA. Aine kehitettiin rasemaattina ensi kerran 1981 iboteenihaposta. AMPA:n lyhenne tulee sen englanninkielisestä nimestä: α-Amino-3-hydroxy-5-Methyl-4-isoxazolePropionic Acid – suomeksi tämä on α-amino-3-hydroksi-5-metyyli-isoksatsoli-4-propionihappo.
Leanaliisa
Leena-Liisa Pirhonen omistaa toiminimen All Studio Finland. Säveltämisen lisäksi hän harrastaa myös taidemaalausta.
AMPA-reseptori
Rakenne
AMPAR:ät ovat tetrameerejä eli ne koostuvat 4:stä proteiinialayksiköstä. Yksiköt yhtyvät solulimakalvostossa ensin dimeereiksi ja sitten tetrameereiksi. AMPAR:ien alayksikköjä on nisäkkäillä 4 (vanhentuneet nimet suluissa):
Leanaliisa
Ensimmäisen musikaalinsa:"Viikko Vieraissa", Leana Pirhonen sävelsi Chrisse Johanssonin librettoon Sumute ry:n eli suomalaisen musiikkiteatteri ry:n musiikkiteatterikoulutuksen lopputyönä.Sen ohjasi Erkki Saarela. Se esitettiin neljällä paikkakunnalla. Seuraava Pirhosen musikaali "Naisen Sydän oli esityksessä Hyvinkäällä, Violet-Teatterissa. Kolmas suuri sävellystyö oli musikaali "Tanssi Joella" ja kuten neljäs musikaali, "Ghost in my bed", ei ole tullut vielä esitykseen. Pirhonen-Kornhauser toimii myös musiikinopettajana ulkomailla ja on useissa projekteissa kuten EU- Comenius -Projektissa, Europasong Groupin kuoronjohtajana ja NBS River Dance Groupin ja Improvisation Orchestran johtajana ja omien laulujensa tulkitsijana ja singer-songwriterina varsin aktiivinen toimija Saksassa.
AMPA-reseptori
Rakenne
Näitä koodaavat vastaavasti ihmisillä geenit GRIA1, GRIA2, GRIA3 ja GRIA4, jotka ovat vastaavasti kromosomien kohdissa 5q31.1, 4q32-q33, Xq25-q26 ja 11q22. pienoiskuva|370px|Tetrameerinen AMPAR. Kuvassa (ylhäältä alas): ATD, LBD, TMD ja CTD (merkitsemätön). Kukin AMPAR:än muodostava alayksikkö jaetaan 4:ään osaan:
Leanaliisa
Pirhonen-Kornhauser on säveltänyt musikaaleja, teatterimusiikkia, TV-musiikkia, chansoneja ja lauluja, pop- ja rockmusiikkia, klassisia instrumentaaliteoksia pianolle, A&R ja jazz ja mystisiä moderneja musiikkikollaaseja sekä latinalaista poppia ja suomalaista tanssimusiikkia, lastenlauluja, kansanlauluja, valsseja.
AMPA-reseptori
Alayksikköyhdistelmät
GluA2 on aikuisilla ihmisillä yleisin yksikkö. Valtaosa AMPAR:istä on heteromeerisiä eli niissä on keskenään erilaisia alayksikkötyyppejä. Hermoston yleisin heteromeeri on GluA1/2-AMPAR, jossa on 2 kpl GluA1-yksikköjä ja 2 kpl GluA2-yksikköjä. Eri yksikköyhdistelmien ilmeneminen vaihtelee riippuen solutyypistä ja eliön elämänvaiheesta.
Leanaliisa
Pirhonen-Kornhauserin taidenäyttelyissä kuten "Soivia kuvia" (Galerie Novo, Helsinki), hän yhdistää säveltämänsä musiikin omiin mystisiin taideteoksiinsa (60 laulua ja 60 teosta) rakentamaansa unen käytävään, performansseihin, tanssiin ja unentulkintoihin.
AMPA-reseptori
mRNA
Ihmisillä kaikkien AMPAR-alayksikköjen mRNA:n vaihtoehtoinen silmukointi voi tuottaa kustakin flip- tai flop-muodon. Näissä on eriävä 38. aminohapon pätkä TMD:n M4-osan jälkeen solun ulkopuolella. Suurin toiminnallinen ero on se, että flip-yksiköt reagoivat glutamaattiin hitaammin ja heikommin kuin flopit.
Leanaliisa
Aiheesta muualla
Leanaliisa Facebookissa
AMPA-reseptori
mRNA
Vaihtoehtoinen silmukointi CTD:n sekvenssialueelta mRNA:ssa voi ihmisillä tuottaa GluA2- ja GluA4-yksiköistä pitkän (eng. long) tai lyhyen (eng. short) muodon. Lyhyitä muotoja kutsutaan vastaavasti nimin GluA2C ja GluA4C.
GluA2:ien mRNA:t voivat ihmisillä läpikäydä tumassa ADAR2-entsyymin toimesta Q/R-muutoksen, joka ilmenee TMD:n M2-osassa. Adenosiini muuntuu entsyymillä oksidatiivisella deaminaatiolla inosiiniksi, joka lukeutuu translaatiossa väärin guanosiinina. Muutos riippuu vain GluA2-mRNA:issa olevasta 10 komplementaarisesta nukleotidisekvenssistä, jonka geneettinen puutos on kuolettavaa. Muutoksessa koodattu glutamiini (Q) muuntuu arginiiniksi (R). Q/R-muutos on mm. aikuisten ihmisten aivosoluissa hyvin yleinen.
Ihmisillä on flip/flop-pätkän lähellä R/G-kohta. ADAR2 voi muuntaa mRNA:ta siten että muodostuvan proteiiniyksikön 764. argiiniini (R) onkin glysiini (G). Muutos voi tapahtua kaikille paitsi GluA1-yksiköille. Mekanismi on sama kuin Q/R-muutoksessa. G-alayksikköiset AMPAR:ät turtuvat ärsykkeille herkemmin, mutta myös palaavat nopeammin ärsykeherkiksi.
Post-translaatio
Translaation jälkeen alayksikköproteiinit voivat läpikäydä väliaikaisempia rakennemuutoksia. Yksikköjen C-terminaalialueiden tietyt seriini-, treoniini- ja tyrosiinitähteet voivat fosforyloitua. GluA1:n S831 voi fosforyloitua proteiinikinaasi C- ja CaMKII-välitteisesti. S845 voi fosforyloitua proteiinikinaasi A:n toimesta. Fosforylaation vaikutukset vaihtelevat. Esimerkiksi NMDAR:ät pystyvät tehostamaan tai heikentämään AMPAR:ien toimintaa pitkäaikaisesti. Viime kädessä ionivirran lisäys tapahtuu mm. GluA1:n S831 fosforylaation kautta, ja heikennys reseptorin solun sisään ottoon johtavan GluA1:n S845 defosfosrylaation kautta.
Kaikkien ihmisten alayksiköiden M2- ja M4-osien solunsisäisillä alueilla on konservoituneet kysteiinitähteet, joihin voi liittyä palmitaatti. M2:n palmitylaation saa aikaan GODZ-entsyymi (eng. Golgi-associated palmitoyl transferase). Kaikissa alayksiköissä on 4–6 solun ulkoista aluetta, joissa olevat aminohapot voivat N-glykosyloitua. Alueet ovat solun ulkopuolella LBD:n S1-alueella ja ATD:ssä.
Aktivointi ja säätely
AMPAR:ien luonnollinen agonisti on L-glutamaatti, jonka sitoutumisherkkyys näihin on pienempi kuin esimerkiksi NMDAR:iin. AMPAR:ät aktivoivat ja turtuvat nopeasti agonistien ärsykkeille suhteessa muihin iGluR:iin. Aktivoituessaan AMPAR päästää lävitseen Na+- ja K+-ioneita aiheuttaen depolarisaation. Usein nämä ionit virtaavat vastaavasti sisään ja ulos solusta. Synapsien depolarisaatio kasvaa huippuunsa muutamassa mikrosekunnissa, ja palaa perustilaan millisekunneissa. Kanavat läpäisevät muitakin yksiarvoisia kationeja. Esim. GluA1:n läpäisyherkkyys on K+ ≈ Rb+ > Cs+ > Na+ ≈ Li+.
AMPAR:ien kanssa vuorovaikuttavat eri proteiinit, mutta eivät välttämättä suoraan aktivaatiossa. AMPAR:ien säätelyyn osallistuvat monet PDZ-motiivin sisältävät proteiinit kuten GRIP (glutamate receptor interacting protein) ja PICK1 (protein interacting with C-kinase-1). Muita proteiineja ovat mm. NSF (N-ethylamide-sensitive fusion protein), AP2 (adaptor protein 2), SAP97 (synapse-associated protein 97), NARP (neuronal activity-regulated pentraxin) ja TARP:it (transmembrane AMPA receptor regulatory proteins).
Sijainti ja roolit
AMPAR:ät ovat mm. nisäkkäiden aivoissa välttämättömiä ja pääasiallisia nopeiden solutoimintaa kiihdyttävien hermoviestien välittäjiä. AMPAR:iä löytyy kaikista tunnetuista hermosoluista ja hermotukisoluista, joista ensiksi mainituissa AMPAR:illä on monia postsynaptisia rooleja. Taas presynaptisesti AMPAR:ät mm. säätelevät GABA:n vapautumista korisolujen terminaaleista pikkuaivojen Purkinjen soluille. Hermotukisoluissa AMPAR:ät osallistuvat mm. astrosyyttien glutamaatin välityksen säätelyyn, solun sisäisten kalsiumpitoisuuserojen luomiseen, hermotukisolujen muotoutuvuuteen ja solun ulkoisten ionikoostumuksien säätelyyn.
GluA1:n poisto poistogeenisillä (knockout) hiirillä johtaa niiden työmuistin ja oppimiskyvyn heikkenemiseen, muttei vaikuta niiden elinikään. GLuA2:n poisto aiheuttaa homotsygooteilla hiirillä mm. vajaakasvuisuutta, fyysistä heikkoutta, koordinaatiokyvyn heikkoutta ja varhaisen kuoleman. GluA3:ien poiston vaikutukset ovat vähäiset. GluA2:ien Q/R-muutoskyvyn poistavat mutaatiot aiheuttavat hiirillä epilepsiaa ja kuoleman alle 3:ssa viikossa.
Ligandit
Kilpailevia antagonisteja (vaikutuskohteet suluissa):
Ei-kilpailevia antagonisteja (vaikutuskohteet suluissa):
Positiivisia allosteerisia säätelijöitä ovat ampakiinit.
HMCS Columbia
HMCS Columbia (viirinumero I49) oli Kanadan laivaston Town-luokan hävittäjä toisessa maailmansodassa.
Valmistus
Alus tilattiin Newport News Shipbuilding and Drydock Companyltä Newport Newsistä Virginiast, missä köli laskettiin 30. maaliskuuta 1918. Alus laskettiin vesille 4. heinäkuuta Yhdysvaltain laivaston Newport-luokan tyypin C aluksena USS Haraden kumminaan kapteeni Jonathan Haradenin lapsenlapsi Mabel B. Stephens. Alus liitettiin Yhdysvaltain laivastoon 7. kesäkuuta 1919 Norfolkin laivastontelakalla ensimmäisenä päällikkönään komentajakapteeni R. H. Booth.
Palvelus
Haraden liitettiin Eurooppaan sijoitettuun Yhdysvaltain laivaston osastoon. Alus varustettiin Newportissa ennen lähtöä New Yorkista 30. kesäkuuta 1919 Adrianmerelle. Alus saapui 28. heinäkuuta Spalatoon Dalmatian rannikolle, mistä se osallistui Itävallan kanssa tehtyjen aselepoehtojen valvontaan. Alus oli myös tukikohta-aluksena Triestessä ja Fiumessa, minkä lisäksi se osallistui erilaisiin laivastoharjoituksiin. Alus lähti 23. lokakuuta 1919 Norfolkin laivastotukikohtaan, jonne se saapui 18. marraskuuta.
Alus lähti 7. huhtikuuta 1920 Norfolkista Charlestoniin Etelä-Carolinaan, jossa se oli alueen reserviviirikön kanssa 15. maaliskuuta 1921 saakka. New Yorkissa tehdyn huollon päätyttyä 2. toukokuuta alus lähti Newportiin Uuden Englannin rannikon koululaivaksi. Alus palasi Charlestoniin 12. lokakuuta, mistä se siirtyi edelleen Philadelphiaan 10. huhtikuuta.
Alus siirrettiin 17. heinäkuuta 1922 reserviin Philadelphiassa. Maailmanpoliittisen tilanteen kiristyessä alus palautettiin 4. joulukuuta 1939 palvelukseen Philadelphiassa. Koeajojen ja Guantanamonlahdella pidetyn koulutusjakson jälkeen alus aloitti puolueettomuuden valvonnan aluksi Kuuban vesillä ennen siirtymistä Newportiin 6. maaliskuuta 1940. Aluksen valvonta-alueena oli Block Islandilta Nantucketin suulle. Partioinnin osana alus teki kolme koulutuspurjehdusta Chesapeakenlahdelle.
HMCS Columbia
Haraden luovutettiin 24. syyskuuta 1940 Halifaxissa Britannian kuninkaalliselle laivastolle, jolloin sen miehistöksi tuli kanadalaisia. Aluksen nimenä oli aluksi HMCS Haraden. Alus palveli Halifaxissa, kunnes se määrättiin tammikuussa 1941 telakalle Britteinsaarille.
Alus lähti 15. tammikuuta Britteinsaarille todennäköisesti saattueetta suojaten. Helmikuussa alus siirrettiin Devonportin telakalle, jossa sille asennettiin saattajan tarvitsemat järjestelmät. Maaliskuussa palvelukseen palattuaan alus liittyi läntisen alueen saattajiin ja se liitettiin 4. saattajaryhmään. Columbia määrättiin toukokuussa palaamaan Kanadaan St. Johniin koottavaan Newfoundlandin saattajaosastoon. Kesäkuussa alus siirtyi Kanadaan aloittaen saattuepalveluksen. Se oli saattajana tammikuuhun 1942, jolloin alus siirrettiin Halifaxin telakalle huoltoon.
Palvelukseen palattuaan alus siirrettiin läntiseen saattajaosastoon, jonka osana se suojasi Kanadan satamien välisiä saattueita. Kanadan saattajaryhmä 4:n suojaaman saattueen SL107 jouduttua sukellusveneiden maaliksi Islannin eteläpuolella, alus määrättiin avustamaan taistelussa 24. lokakuuta.
Alus avusti tammikuussa 1943 St Johnsin ja Bostonin välillä touvinsa katkaissutta ja tuuliajolle joutunutta HMCS Caldwellia. Columbia otti aluksen hinaukseen ja hinasi sen Halifaxiin telakalle. Alus siirrettiin 1. helmikuuta St Johnsissa telakalle, mistä se palasi palvelukseen toukokuussa jatkaen WLEF:n mukana saattueiden suojaamista. Kesäkuussa alus siirrettiin Kanadan saattajaryhmä W4:ään, josta se siirrettiin joulukuussa W10:een. Alus ajoi Moretoninlahdella karille 25. helmikuuta 1944, jolloin sen keula vaurioitui. Alus odotti telakalle pääsyä, kunnes sen vauriot korjattiin tilapäiskorjauksena Bay Bullsilla. Se kuitenkin korjauksesta huolimatta poistettiin palveluksesta ja alus hinattiin syyskuussa varastolaivaksi Liverpooliin. Alus poistettiin palveluksesta 12. kesäkuuta 1945 Sydneyssä ja se asetettiin poistolistalle. Alus myytiin International Iron and Steelille romutettavaksi. Hylky hinattiin elokuussa Hamiltoniin, jonne se saapui 9. elokuuta.
QuakeWorld
QuakeWorld on Id Softwaren tekemän pelin Quake päivitys, joka parantaa pelin moninpeliominaisuuksia (tärkeimpänä TCP/IP-tuki) erityisesti modeemipelaajien osalta pienentämällä vasteaikaa internetin pelipalvelimilla pelatessa. Nykyiset laajakaistayhteydet hyötyvät myös parannetusta verkkokoodista sekä pelifysiikasta.
Aiheesta muualla
'''Uutis- ym. sivustot'''
QuakeWorld-clientit ja tietovarastot yms.
QuakeWorld-yhteisö
Anton Bourbonilainen
Anton Bourbonilainen, Vendômen herttua (1518–1562) oli Charles Bourbonilaisen, Vendômen herttuan poika ja Henrik IV:n isä, joka nai Navarran kuningattaren Jeanne d’Albretin. Anton Bourbonilainen oli Bourbon-suvun pää vuodesta 1537 kuolemaansa asti.
Pienet tomit
250px|thumb|Tom-tomit bassorummun päälle kiinnitettyinä Pienet tomit, "pikkutomit", ovat rumpusetin osia, jotka on kiinnitetty bassorummun päälle tomin pidikkeillä (tom holder arms) tai rumpuräkkiin (drum rack). Tomit voi kiinnittää myös tomi-symbaalitelineeseen (tom / cymbal stand) tai tomitelineeseen (tom stand), joka muistuttaa symbaalitelinettä mutta on yleensä matalampi ja varustettu tomin pidikkein.
Pikkutomien tuumakoko on kuudesta aina 18:aan tuumaan asti, joskus vielä isompiin. Tyypillisen kokoisia ovat 12-, 14- ja 16-tuumaiset tomit. Pikkutomeja on rumpusetissä yleensä 1–3 kappaletta. Monet ammattirumpalit kuitenkin käyttävät useampaa, jopa kymmentä eri kokoa.
Pikkutomeja käytetään usein vain fillien soittamiseen eikä pidempiaikaiseen komppaukseen.
Metafosfaatti
Metafosfaatti-ioni on happihapon anioni, jonka empiirinen kaava on PO3−. Metafosfaatin voidaan katsoa muodostuvan PO4-rakenneyksiköistä, joista kukin jakaa kaksi kulmaa toisen yksikön kanssa. Tämä voi muodostua kahdella tavalla eli renkaana, kuten trimetafosfaatissa, tai ketjuna, jolla on sama rakenne kuin ammoniummetavanadaatilla.
Metafosfaatteja voidaan pitää vastaavien metafosforihappojen ( HnPnO3n) suoloina, vaikka näitä happoja ei ole kyetty eristämään.
Otanmäen vaunutehdas
Otanmäen vaunutehdas on Kajaanin kaupunkiin kuuluvassa Otanmäen kylässä sijaitseva, Škoda Transtechin omistama, vuonna 1986 perustettu raitiotie- ja rautatievaunutehdas. Se rakennettiin Otanmäkeen työllistämään lakkautetun kaivoksen henkilöstöä.
Ajatuksena oli erityisesti myydä Neuvostoliiton rautatieministeriölle Suomen ja Neuvostoliiton valtioiden välisen bilateraalikaupan osana junavaunuja. Suunnitelmissa oli jopa 4 000 junanvaunun tuotanto vuosittain. Suunnitelmiin tuli äkkinäinen muutos 1990-luvun alussa bilateraalikaupan lakattua ja Venäjän talouden romahdettua.
Omistajat
Tehtaan perusti valtiollinen kaivos- ja teräsyhtiö Rautaruukki, jossa se kuului Rautaruukki Transtechille eli Rautaruukin kuljetusvälineryhmälle. Tehtaan omistajaksi tuli myöhemmin Transtech. Transtech Oy:n ajauduttua vaikeuksiin yhtiö myytiin vuonna 1999 espanjalaiselle Talgolle. Yhtiön toimintaa uhkasi tilausten puutteessa lopettaminen, kunnes maaliskuussa 2007 suomalainen sijoittajaryhmä ilmoitti ostavansa yhtiön osakekannan ja muuttavansa yhtiön nimen takaisin Transtech Oy:ksi.
VR:n junanvaunut
VR-Yhtymä on tilannut tehtaalta kaksikerrosvaunuja vuodesta 1998 alkaen. Vuonna 2006 VR tilasi 20 kappaletta uudenlaisia Edm-makuuvaunuja, ja myöhemmin vielä 20 vaunua lisää. Tehtaalta valmistui syksyllä 2013 Edo-ohjausvaunut. Otanmäestä on toimitettu VR:lle myös muita kaksikerrosvaunuja kuten DuettoPlus-ravintolavaunuja (ERd) ja 2. luokan matkustajavaunuja (Ed, Edb).
HuuMaa
HuuMaa – huumeet ja kehitys on Elämäntapaliiton huumetyöhanke, jonka tarkoituksena on välittää tietoa huumekasvien viljelyn yhteyksistä kehitys- ja ihmisoikeuskysymyksiin. Huumekeskusteluun pyritään tuomaan mukaan kaikkien huumetalouteen tavalla tai toisella osallisten ihmisten näkökulmat, jotta huumeisiin liittyvät ongelmat saataisiin ratkaistua pitkäjänteisellä ja kestävällä tavalla. Huumekauppa lohkaisee ison siivun maailmantaloudesta, YK:n arvioiden mukaan laittoman huumekaupan arvo on n. 400mrd USD vuodessa, eli 8% koko maailmankaupasta, mikä on samaa luokkaa turismin ja öljyteollisuuden liikevaihdon kanssa.
HuuMaa-toiminta sai alkunsa vuonna 1999, ja melko nopeasti hankkeen pääasialliseksi toimintamuodoksi valikoitui kansainvälisyyskasvatus, jonka keinoin erityisesti nuoria kannustetaan osallistumaan ja ottamaan itse selvää asiosta, jotta he oppisivat ymmärtämään huumekysymysten ja yhteiskunnallisten kehitystekijöiden yhteyksiä. Kuten ulkoministeri Erkki Tuomioja totesi puheessaan huumepoliittisessa seminaarissa, köyhyyden ja huumetuotannon kytkökset ovat monimutkaisia. Unikon viljely Afganistanissa tai kokapensaiden istutus Perussa ovat olleet perinteisiä ja usein lähes ainoitakin tulonlähteitä köyhimmälle väestön osalle. Niihin on suhtauduttu monin paikoin ilman arvovarauksia, luonnollisena toimeentulon muotona.
Tavoitteet
Latinalaiseen Amerikkaan ja kansainväliseen huumepolitiikkaan erikoistunut politiikan tutkija Martin Jelsma on todennut, että esimerkiksi kokapensas- ja unikkoviljelmien pakkohävityksillä ei ole onnistuttu supistamaan tuotantoa, heroiinin tuotanto on päinvastoin viimeisen kymmenen vuoden aikana jopa kaksinkertaistunut. Kovakouraiset huumepoliittiset toimenpiteet ovat aiheuttaneet suurta vahinkoa sivullisille muun muassa ihmisoikeusrikkomusten muodossaa. Huumepoliittista keinovalikoimaa onkin tarpeen laajentaa, ja toimenpiteiden valitsemisessa ja hyödyntämisessä on luotettava myös tutkimustietoon.
Toiminta
Hankkeen teemoista on tuotettu oppimateriaalia yläkoulu- ja lukioikäisille, sillä opettajilla, kasvattajilla ja nuorilla on usein kokemusta vain terveysperusteisesta päihdekasvatuksesta, jonka rinnalle tarvitaan toimintaa ohjaamaan yhteiskunnallisen ajattelun kehittymistä ja maailmankansalaisuuteen kasvamista. Tätä tarkoitusta palvelemaan Elämäntapaliitto on koonnut ja julkaissut työkirjan Huumeet ja maailma - YK:n kehitystavoitteet ja huumetalouden torjuminen. Kirja antaa kuvan huumetalouden toiminnasta ja sen monitahoisista vaikutuksista tavoitteenaan antaa erilaisia virikkeellisiä näkökulmia asioihin. HuuMaa-toimintaa on esitelty myös erilaisissa tapahtumissa, muun muassa YK:n huumeiden vastaisen päivän Value Life! -tapahtumassa, Maailma kylässä -festivaaleilla ja Educa-messuilla.
Ulkopauha (Raahe)
Saari on rannoiltaan kivikkoinen ja sitä ympäröivät karikot, joten saarelle rantautuminen on vaikeaa. Pääasiassa lehtimetsän peittämällä saarella kasvaa myös vadelmia, herukoita, tyrnejä, lillukoita sekä mansikoita. Saarella esiintyy myös uhanalaista siperianesikkoa.
Eric the Unready
Eric the Unready on Legend Entertainmentin vuonna julkaisema parodinen ensimmäisen persoonan graafinen seikkailupeli, joka käyttää tekstiseikkailupelimäistä käyttöliittymää.
Rehab Doll/Dry As a Bone
Kappaleet
Kaikki kappaleet kirjoitti Green River, ellei toisin mainittu.
Vasili Smirnov
Vasili Aleksandrovitš Smirnov (, 13. tammikuuta 1905 Jaroslavlin läänin Sinitsynon kylä – 19. lokakuuta 1979 Moskova ) oli venäläinen neuvostokirjailija.
Vasili Smirnov syntyi talonpoikaisperheeseen. Hän valmistui Rybinskin neuvostopuoluekoulusta vuonna 1924, liittyi kommunistiseen puolueeseen ja työskenteli nuorisoliitto- ja puoluetehtävissä.
Smirnovin romaani Veljekset (Synovja) ilmestyi vuonna 1940. Se kuvaa venäläisen maalaisnaisen kohtaloa Venäjän kansalaissodasta toisen viisivuotiskauden alkuun. Kirjailijan pääteos oli neliosainen romaani Otkrytije mira (”Maailman löytäminen”), jonka julkaisu kesti vuodesta 1947 vuoteen 1973. Smirnov työskenteli Neuvostoliiton kirjailijaliiton johtotehtävissä vuodesta 1954 ja Družba narodov -kirjallisuuslehden päätoimittajana vuosina 1959–1965.
HII
HII voi tarkoittaa
Kivimuseo
Kivimuseo voi viitata seuraaviin kohteisiin:
Itävaltalaiset
Itävaltalaiset on saksan kieltä puhuva germaaninen kansa. Itävallan väestöstä etnisesti itävaltalaisia on 80,8 %.
Juha Pursiainen (jääkiekkoilija)
Juha Pursiainen (s. 15. tammikuuta 1982 Helsinki) on suomalainen entinen jääkiekkopuolustaja. Hän pelasi koko uransa kasvattajaseurassaan Saimaan Pallossa, jossa Pursiainen pelasi yhteensä SM-liigaa 171 runkosarjaottelua tehopistein 2+5=7 ja keräten 102 jäähyminuuttia. Hänet tunnettiin pelityyliltään lähinnä puolustavana puolustajana. Jatkoaika.com -verkkolehden mukaan Pursiainen oli hieman taiteellisen vaikutelman itsestään antava pelaaja, joka omasi valtavan potentiaalin ja oli parhaimmillaan hyödyllinen pelaaja joukkueelleen jokaisella osa-alueella. Hänen tasonsa kuitenkin ailahteli uran aikana. Lopulta Pursiainen lopetti pelaajauransa omasta tahdostaan yllättäen vain 22-vuotiaana kauden 2003–2004 päätteeksi. Hän laukoi oikealta.
Juha Pursiaisen avopuoliso on opetusministeri Li Andersson. Heidän ensimmäinen lapsensa syntyi tammikuun alussa 2021.
Seuraura
Pursiainen on Saimaan Pallon kasvatti. Hän oli nostamassa kauden 1999–2000 päätteeksi seuran A-nuoria A-nuorten I-divisioonasta A-nuorten SM-liigaan. Vain 17-vuotias Pursiainen debytoi samalla kaudella myös SaiPan SM-liigajoukkueessa, jossa hän pelasi 12 runkosarjaottelua ilman tehopisteitä. Myös kauden 2000–2001 Pursiainen vietti pääasiassa seuran A-nuorissa. Hän pelasi kauden aikana neljä SM-liigaottelua. Huhtikuussa 2001 Pursiainen teki SaiPan kanssa vuoden mittaisen jatkosopimuksen.
Varsinaisella SM-liigan tulokaskaudellaan 2001–2002 Pursiainen teki 44 runkosarjaottelussa kolme syöttöpistettä. Hän vahvisti myös SaiPan A-nuoria, jossa Pursiainen voitti kauden päätteeksi Suomenmestaruuden. Huhtikuussa 2002 hän teki SaiPan kanssa vuoden mittaisen jatkosopimuksen. Kaudella 2002–2003 Pursiainen teki runkosarjassa kaksi tehopistettä. Hän teki liigauransa ensimmäisen ja kauden ainoaksi jääneen maalinsa 3. joulukuuta 2002 vieraissa Oulun Kärppiä vastaan. Maaliskuussa 2003 Pursiainen teki SaiPan kanssa taas vuoden mittaisen jatkosopimuksen.
Myös kaudella 2003–2004 Pursiainen teki runkosarjassa kaksi tehopistettä. Viimeisen runkosarjaottelun päätteeksi hän ilmoitti vain 22-vuotiaana lopettavansa jääkiekkoilun ja keskittyvänsä muihin asioihin.
Maajoukkueura
Pursiainen pelasi kymmenen nuorten ja kolme poikien maaottelua.
Apenniinit
Vuoristo on suurimmaksi osaksi metsäistä, mutta korkeimman huipun Corno Granden (2 912 metriä) yksi sivu on osittain jäätikön peittämä. Itäiset, Adrianmereen laskevat rinteet ovat jyrkkiä, läntisistä muodostuu tasanko, jolla useimmat Italian historiallisista kaupungeista sijaitsevat.
Apenniinien kasvillisuus muuttuu korkeuden mukaan ja pohjoisesta etelään. Pohjoisosien metsien valtalajeja ovat tammet, pyökit, kastanjat ja männyt. Eteläosissa kasvaa orjanlaakereita, laakeripuita, mastiksipistaasia, myrttiä ja oleanteria. Viljelykasveista tärkeimmät ovat oliivipuu, jota kasvaa 1 300 metrin korkeudelle asti, sitrushedelmät eteläosassa ja viini, jota viljellään etenkin Toscanan, Latiumin ja Apulian alueilla.
Angiotensiini
Angiotensiinit (AT) ovat peptidejä ja hormoneita, joita on ihmisillä 4 päätyyppiä: I, II, III ja IV. Näistä AT II supistaa verisuonia eniten kohottaen siten verenpainetta. Se myös lisää verenpainetta lisäävän aldosteronin tuottoa. Angiotensinogeeni on maksassa muodostuva AT:iden esiaste, joka pilkkoutuu munuaisista tulleen veren reniinin avulla AT I:ksi. AT I pilkkoutuu AT II:ksi angiotensiinikonvertaasilla. AT II pilkkoutuu yhä muiksi AT:iksi.
Angiotensinogeeni
Angiotensinogeeniä muodostuu pääosin vain maksassa, josta se erittyy vereen. Ihmisillä angiotensinogeenin pituus on 485 aminohappoa, jonka N-terminaalista poistuu 33:n aminohapon signaalisekvenssi angiotensinogeenin muodostumisen eli translaation jälkeen. Ihmisten angiotensinogeenin geeni on AGT ja se on kromosomi 1:ssä.
Ihmisillä reniini poistaa angiotensinogeenin N-terminaalista 10 aminohapon pätkän. Pätkä on angiotensiini I.
Angiotensiini I
Angiotensiini I hajoaa angiotensiinikonvertaasilla angiotensiiniksi II.
Angiotensiini II
Ihmisillä veren angiotensiini II sitoutuu agonistina (aktivoijana) angiotensiini II reseptorin alatyyppeihin 1 ja 2 eli AT1- ja AT2-reseptoreihin. Sitoutuminen suonten endoteelisolujen AT1-reseptoreihin saa aikaan suonten supistumisen ja verenpaineen nousun kehossa. Angiotensiinin II sitoutuminen lisämunuaisten pintakerroksen (zona glomerulosa) AT1-reseptoreihin lisää kolesterolin tuontia lisämunuaissolujen mitokondrioihin ja aldosteronisyntaasien tuottoa. Syntaasit tuottavat kolesterolin aineenvaihduntatuotteista vereen aldosteronia, joka sitoutuu munuaisten distaalisissa tiehyissä aktivoivasti mineralokortikoidireseptoreihin. Näiden tumareseptorien aktivointi vähentää natriumin ja veden päätymistä virtsaan sekä lisää kaliumin poistumista virtsaan. Vesi lisää veren tilavuutta ja siten verenpainetta.
Angiotensiini II hajoaa glutamyyliaminopeptidaasilla (EC-numero 3.4.11.7) angiotensiiniksi III.
Angiotensiini III
Ihmisillä angiotensiini III sitoutuu AT1- ja AT2-reseptoreihin. Sen affiniteetti AT1-reseptoreille on pienempi kuin angiotensiinillä II, joten angiotensiinin III kyky nostaa verenpainetta on heikompi.
Angiotensiini III hajoaa alaniiniaminopeptidaasilla (EC 3.4.11.2) angiotensiiniksi IV.
Angiotensiini IV
Ihmisillä angiotensiini IV sitoutuu estäjänä insuliinin säätelemään aminopeptidaasiin (EC 3.4.11.3).
Verenpainetta laskeva reitti
Eri angiotensiinit voivat ohjautua liialta suonten supistumiselta suojaavalle reitille, jonka aineenvaihduntaa esitellään alla. Reitin entsyymien keskinäiset aktiivisuudet vaihtelevat kudoskohtaisesti. Alla ei ole lueteltu jo aiemmin mainittuja entsyymireaktioita, joissa angiotensiinit I, II, III ja IV muuntuvat toisikseen.
Ihmisillä angiotensiini I voi hajota angiotensiiniksi (1–12) tuntemattomalla tavalla, joka hajoaa kymaasien (EC-numero 3.4.21.39) avulla angiotensiiniksi II, joka dekarboksyloituu dekarboksylaasilla angiotensiini A:ksi. Angiotensiini I voi hajota neprilysiinillä (EC 3.4.24.11), tiometoligopeptidaasilla (EC 3.4.24.15) tai prolyyliendopeptidaasilla (EC 3.4.21.26) angiotensiiniksi (1–7). Angiotensiini I voi myös hajota glutamyyliaminopeptidaasilla angiotensiiniksi (2–10) tai angiotensiinikonvertaasi 2:lla (EC 3.4.17.23) angiotensiiniksi (1–9). Angiotensiini (1–9) hajoaa angiotensiinikonvertaasilla tai neprilysiinillä angiotensiiniksi (1–7). Angiotensiini (1–7) voi dekarboksyloitua dekarboksylaasilla alamandiiniksi, neprilysiinillä angiotensiiniksi (1–4) tai angiotensiinikonvertaasilla angiotensiiniksi (1–5). Angiotensiini II voi hajota angiotensiinikonvertaasi 2:lla tai prolyylikarboksipeptidaasilla (EC 3.4.16.2) angiotensiiniksi (1–7), joka käsitellään kuten edellä.
Ihmisillä ainakin angiotensiini (1–9), angiotensiini (1–7) ja alamandiini sitoutuvat agonisteina (aktivoijina) AT2-, MAS1- ja MRGPRD-reseptoreihin. Sitoutuminen näihin muun muassa laajentaa suonia kumoten agiotensiinien II ja III supistavaa vaikutusta. Angiotensiini III tosin sitoutuu itsekin AT2-reseptoreihin aktivoivasti.
Mr. Gone
Mr. Gone on fuusiojazz -yhtye Weather Reportin kahdeksas studioalbumi, joka julkaistiin vuonna 1978. Albumi on tunnettu siitä, että Down Beat -lehti, joka oli ylistänyt yhtyeen aikaisempia levyjä, antoi Mr. Gonelle arvostelussaan ainoastaan yhden tähden. Albumia kritisoitiin muun muassa äänimaailman yli-orkestraatiosta ja kappaleiden eriskummallisista nimistä.
Kaupallisesti albumi menestyi kuitenkin melko hyvin, johtuen suurimmaksi osaksi edellisen albumin, Heavy Weatherin suurmenestyksestä, ja albumi ylsikin Billboard-listalla sijalle #52.
Pikaluistelun sprinttimaailmanmestaruuskilpailut 2007
Pikaluistelun sprinttimaailmanmestaruuskilpailut järjestettiin vuonna 2007 Vikingskipet-hallissa, Hamarissa, Norjassa 20.–21. tammikuuta. Sekä naiset että miehet luistelivat kumpanakin päivänä 500 ja 1 000 metriä. Kilpailu ratkesi jokaisen neljän luistelun yhteenlaskettujen 500 metrin keskiaikojen perusteella.
Yhteispisteet
Täydelliset tulokset ISU
Kiisket
Kiisket (Gymnocephalus) on ahventen heimoon (Percidae) ja Percinae-alaheimoon kuuluva kalasuku. Marcus Elieser Bloch kuvasi suvun vuonna 1793.
Intiaaniheinät
Intiaaniheinät (Sorghastrum) on heinäkasvien (Poaceae) heimoon kuuluva kasvisuku. Sukuun kuuluu 20 lajia.
Suvun lajeista ainakin kultaintiaaniheinää (Sorghastrum nutans) käytetään koristeheinänä eli heinämäisenä koristekasvina.
Autosuunnistus
Autosuunnistus on moottoriurheilulaji, jossa arvostellaan kilpailijaparin taitoa ajaa karttaan määritelty reitti noudattaen annettuja ajoaikoja ja -nopeuksia.
Kilpailureitti voi kulkea kilpailusta ja kilpailuluokasta riippuen teollisuusalueilla ja muilla vastaavilla helppokulkuisilla alueilla tai soranottoalueilla, moottoriradoilla, armeijan harjoitusalueilla ja muilla vastaavilla vaikeakulkuisimmilla alueilla.
Suunnistusreitti on merkitty kilpailukarttoihin reittiviivana tai käyttäen karttaan merkittyjä pakollisia käyntipaikkoja (hevosenkenkämääritteitä). Mahdollista on myös käyttää rallikilpailuiden mukaista tiekirjaa siirryttäessä suunnistusalueelta toiselle.
Harjoitusajoissa autosuunnistusta voi harrastaa tavanomaisella arkikäytössä olevalla henkilöautolla. Vaativimmissa kansallisissa tai kansainvälisissä kilpailuissa auton on syytä olla autosuunnistuskäyttöön erityisesti varusteltu.
Historia
Maamme ensimmäiset maantiekilpailut pidettiin jo 1920-luvulla. Silloiset kilpailut poikkesivat huomattavasti tämän päivän hyvin organisoiduista autosuunnistuskilpailuista.